
«Өрт қауіпсіздігіне қойылатын жалпы талаптар»
техникалық регламентін бекіту туралы Қазақстан Республикасы Төтенше жағдайлар министрінің 2021 жылғы 17 тамыздағы
№ 405 бұйрығына өзгерістер енгізу туралы


БҰЙЫРАМЫН:
1. «Өрт қауіпсіздігіне қойылатын жалпы талаптар» техникалық регламентін бекіту туралы Қазақстан Республикасы Төтенше жағдайлар министрінің 2021 жылғы 17 тамыздағы №405 бұйрығына (нормативтік құқықтық актілерді мемлекеттік тіркеу тізілімінде № 24045 болып тіркелген) мынадай өзгерістер енгізілсін:
көрсетілген бұйрықпен бекітілген «Өрт қауіпсіздігіне қойылатын жалпы талаптар» техникалық регламентінде:
1-тармақ мынадай редакцияда жазылсын:
«1. Осы «Өрт қауіпсіздігіне қойылатын жалпы талаптар» техникалық регламенті (бұдан әрі – Техникалық регламент) Қазақстан Республикасының «Азаматтық қорғау туралы», «Техникалық реттеу туралы» заңдарына және Қазақстан Республикасының Құрылыс кодексіне сәйкес әзірленген.»;
15-тармақтың екінші бөлігі мынадай редакцияда жазылсын:
«Ғимараттардағы өрт қауіпсіз аймақтарды жобалау мемлекеттік нормативтік құжаттардың талаптарына сәйкес жүзеге асырылады.»;
18-тармақ мынадай редакцияда жазылсын:
«18. Биіктігі 50 м асатын функционалдық өрт қауіптілігі Ф1.2 және Ф1.5 кіші сыныпты ғимараттарды жеке және ұжымдық құтқару құралдарымен қамтамасыз ету мемлекеттік нормативтік құжаттардың талаптарына сәйкес жүзеге асырылады.»;
31-тармақтың екінші бөлігі мынадай редакцияда жазылсын:
«Қалалар мен елді мекендер үшін өрт деполары мен өрт сөндіру автомобильдерінің саны мемлекеттік нормативтік құжаттардың талаптарына сәйкес анықталады.»;
32-тармақтың екінші бөлігі мынадай редакцияда жазылсын:
«Ғимараттарды, құрылыстарды және құрылымдарды жобалау, кеңейту, реконструкциялау, өндірістің технологиялық процесін өзгерту кезінде осы Техникалық регламенттің, Еуразиялық экономикалық одақтың техникалық регламенттерінің, сондай-ақ стандарттау, мемлекеттік нормативтік құжаттардың талаптары сақталуы тиіс.»;
[bookmark: _GoBack]113-тармақтың екінші бөлігі мынадай редакцияда жазылсын:
«Автомобильдерге газ құю станцияларын жобалау және салу кезінде ең төменгі өртке қарсы қашықтықтар мемлекеттік нормативтік құжаттардың талаптарына сәйкес қабылданады.»;
151-тармақ мынадай редакцияда жазылсын:
«151. Ғимарат пен құрылыс мемлекеттік нормативтік құжаттардың талаптарына сәйкес, өрт сөндіру мақсаттары үшін қажетті су шығысын қамтамасыз ететін өртке қарсы ішкі су құбырымен жабдықталуы тиіс.»;
161-тармақ мынадай редакцияда жазылсын:
«161. Құрылыс конструкцияларының отқа төзімділік шектерін белгіленген тәртіппен стандарттау, мемлекеттік нормативтік құжаттарда белгіленген есептік-аналитикалық әдістер бойынша анықтауға болады.»;
180-тармақ мынадай редакцияда жазылсын:
«180. Ғимараттар мен құрылыстардың және өрт сөндіру бөліктерінің, өрт сөндіру бөліктерінің аудандарының отқа төзімділігі және ғимарат пен құрылыс ішінде өрттің таралуының алдын алудың басқа тәсілдері олардың функционалдық өрт қауіптілік сыныптарына байланысты осы Техникалық регламенттің және мемлекеттік нормативтік құжаттардың талаптарына сәйкес болуы тиіс.»;
182-тармақ мынадай редакцияда жазылсын:
«182. Адамдар көп болатын, оның ішінде балалар және қозғалыс мүмкіндігі шектеулі тұрғындар тобы бар үй-жайды орналастыру, эвакуациялау жолдарының конструкциялық элементтерінде өрт қауіпті құрылыс материалдарын қолдану осы Техникалық регламенттің және мемлекеттік нормативтік құжаттардың талаптарына сәйкес анықталуы тиіс. Бұл ретте эвакуациялық шығу жолдарының саны мен орналасуы шығу жолының бұғатталу мүмкіндігін ескере отырып, эвакуациялаудың есептік уақытымен тексерілуі тиіс.»;
207-тармақ мынадай редакцияда жазылсын:
«207. Құрылыс-монтаждау және отты жұмыстарды жүргізу кезінде осы Техникалық регламенттің, Қазақстан Республикасы Төтенше жағдайлар министрінің 2022 жылғы 21 ақпандағы № 55 бұйрығымен (Нормативтік құқықтық актілердің мемлекеттік тіркеу тізілімінде № 10851 болып тіркелген) бекітілген Өрт қауіпсіздігі қағидаларының (бұдан әрі – Өрт қауіпсіздігі қағидалары) және басқа да мемлекеттік нормативтік құжаттардың талаптары сақталуы тиіс.»;
239-тармақ мынадай редакцияда жазылсын:
«239. Мұнай және мұнай өнімдері қоймаларында мемлекеттік нормативтік құжаттардың талаптарына сәйкес көбікпен өрт сөндіру және сумен салқындату жүйелері көзделуі тиіс.»;
261-тармақ мынадай редакцияда жазылсын:
«261. Оттан қорғау құралдарын қолдану саласы және оттан қорғау тиімділігін бағалау әдістері стандарттау жөніндегі құжаттардың, мемлекеттік нормативтік құжаттардың талаптарына сәйкес анықталуы тиіс.»;
283-тармақ мынадай редакцияда жазылсын:
«283. Қоқыс жинау жүйелерінің конструкциясы мен жабдығы мемлекеттік нормативтік құжаттардың талаптарына сәйкес болуы тиіс.»;
Техникалық регламентке 1-қосымшаның 33-тармағы мынадай редакцияда жазылсын:
«33. Технологиялық орталарды өрт-жарылыс қауіптілігі бойынша топтарға жатқызу тәртібі осы Техникалық регламенттің, стандарттау жөніндегі құжаттардың, мемлекеттік нормативтік құжаттардың талаптарына сәйкес анықталады.»;
Техникалық регламентке 1-қосымшаның 57-тармағының екінші бөлігі мынадай редакцияда жазылсын:
«Ғимараттардың үлгілік конструктивтік сипаттамалары олардың отқа төзімділік дәрежесіне байланысты мемлекеттік нормативтік құжаттардың талаптарына сәйкес айқындалады.»;
Техникалық регламентке 1-қосымшаның 67-тармағы мынадай редакцияда жазылсын:
«67. Құрылыс конструкцияларының өрт қауіптілігі сыныбын анықтау тәртібі мен әдістемесі стандарттау жөніндегі құжаттардың, мемлекеттік нормативтік құжаттардың талаптарына сәйкес келуі тиіс.»;
Техникалық регламентке 7-қосымшаның 2-кестесінің ескертпесі мынадай редакцияда жазылсын:
«Ескертпе: Мектепке дейінгі ұйымдардың, орта білім беру ұйымдарының, интернаттық ұйымдардың, денсаулық сақтау және демалыс ұйымдарының, ойын – сауық мекемелері мен спорт құрылыстарының ғимараттарынан сыйымдылығы 100 м3 дейінгі қоймаларға дейінгі арақашықтықты екі есе ұлғайтуға, ал сыйымдылығы 100 м3 асатын қоймаларға дейін- мемлекеттік нормативтік құжаттардың талаптарына сәйкес қабылдауға жол беріледі.».
2. Қазақстан Республикасы Төтенше жағдайлар министрлігінің Өртке қарсы қызмет комитеті заңнамада белгіленген тәртіпте:
1) осы бұйрықты Қазақстан Республикасы Әділет министрлігінде мемлекеттік тіркеуді;
2) осы бұйрықты Қазақстан Республикасы Төтенше жағдайлар министрлігінің интернет-ресурсына орналастыруды қамтамасыз етсін.
3. Осы бұйрықтың орындалуын бақылау жетекшілік ететін 
Қазақстан Республикасының Төтенше жағдайлар вице-министріне 
жүктелсін.
4. Осы бұйрық алғашқы ресми жарияланған күннен кейін күнтізбелік он күн өткен соң қолданысқа енгізіледі.


	Лауазымы
	
	Аты-жөні




«КЕЛІСІЛДІ»
Қазақстан Республикасы 
Өнеркәсіп және құрылыс министрлігі

«КЕЛІСІЛДІ»
Қазақстан Республикасы 
Сауда және интеграция министрлігі

«КЕЛІСІЛДІ»
Қазақстан Республикасы 
Ұлттық экономика министрлігі

image1.png




